CELEX: 32014R1249
Language: fi
Date: 2014-11-21 00:00:00
Title: Komission täytäntöönpanoasetus (EU) N:o 1249/2014, annettu 21 päivänä marraskuuta 2014 , inositolin hyväksymisestä kalojen ja äyriäisten rehun lisäaineena  ETA:n kannalta merkityksellinen teksti

22.11.2014   
            
            
               FI
            
            
               Euroopan unionin virallinen lehti
            
            
               L 335/7
            
         KOMISSION TÄYTÄNTÖÖNPANOASETUS (EU) N:o 1249/2014,
   annettu 21 päivänä marraskuuta 2014,
   inositolin hyväksymisestä kalojen ja äyriäisten rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä sekä vahvistetaan perusteet ja menettelyt tällaisen hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.
            
         
               (2)
            
            
               Inositoli hyväksyttiin ilman määräaikaa direktiivin 70/524/ETY mukaisesti kaikkien eläinlajien rehun ravitsemuksellisena lisäaineena osana ryhmää ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus”. Kyseinen aine kirjattiin myöhemmin rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Inositolin uudelleenarviointia kalojen, äyriäisten, kissojen ja koirien rehun lisäaineena koskeva hakemus jätettiin asetuksen (EY) N:o 1831/2003 10 artiklan 2 kohdan sekä 7 artiklan mukaisesti. Hakija pyysi kyseisen lisäaineen luokittelemista lisäaineluokkaan ”ravitsemukselliset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan nojalla vaaditut tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 9 päivänä huhtikuuta 2014 antamassaan lausunnossa (3), että ehdotettujen käyttöedellytysten mukaisesti käytettynä inositolilla ei ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että inositolia pidetään kalojen ja äyriäisten osalta tärkeän mikroravinteen tehokkaana lähteenä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.
            
         
               (5)
            
            
               Inositolin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Koska hyväksynnän edellytysten muutoksia ei ole turvallisuussyistä välttämätöntä soveltaa välittömästi, on aiheellista sallia siirtymäaika näiden direktiivillä 70/524/ETY hyväksyttyjen lisäaineiden sekä niitä sisältävien esiseosten ja rehuseosten olemassa olevien varastojen käyttämiseksi loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Liitteessä tarkoitettua ainetta ja sitä sisältävää rehua, joka on valmistettu ja varustettu merkinnöillä ennen 12 päivää kesäkuuta 2015 ennen 12 päivää joulukuuta 2014 sovellettavien sääntöjen mukaisesti, saa edelleen saattaa markkinoille ja käyttää, kunnes nykyiset varastot ehtyvät.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä marraskuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
   
      (3)  EFSA Journal 2014;12(5):3671.
   
      LIITE
      
                  Lisäaineen tunnistenumero
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg vaikuttavaa ainetta/kg täysrehua, jonka kosteuspitoisuus on 12 %
               
            
                  
                     Ravitsemukselliset lisäaineet: Vitamiinit, niiden esiasteet ja kemiallisesti tarkkaan määritellyt vitamiinien kaltaiset aineet
                  
               
            
                  3a900
               
               
                  Inositoli
               
               
                  
                     Lisäaineen koostumus
                  
                  Inositoli
                  
                     Vaikuttavan aineen kuvaus
                  
                  Inositoli
                  Kemiallinen kaava: C6H12O6
                  
                  CAS-nro: 87-89-8
                  Inositoli, kiinteässä muodossa, valmistettu kemiallisen synteesin avulla.
                  Puhtausvaatimukset: väh. 97 %.
                  
                     Analyysimenetelmät
                      (1)
                  
                  Inositolin tunnistaminen rehun lisäaineesta: nestekromatografia ja infrapuna-absorptiospektrofotometria (Ph. Eur. 01/2008:1805).
                  Inositolin määrän määrittäminen rehun lisäaineessa, esiseoksissa ja rehuissa: mikrobiologisen aktiivisuuden analyysi.
               
               
                  Kalat ja äyriäiset
               
               
                  —
               
               
                  —
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointia ja stabiiliutta koskevat edellytykset.
                           
                        
                              2.
                           
                           
                              Turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
               
                  12. joulukuuta 2024
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports